open-index/open-wikipedia-markdown huggingface dataset:
Beentwisch

**Beentwisch** () is en Dörp in de Gemeen Öberndörp (Samtgemeen Land Hadeln). Dat liggt in’n Landkreis Cuxhoben in Neddersassen.

## Geografie

Beentwisch liggt in de Masch an dat rechte Över langs de Oost.

De Naveröörd sünd Wetterdiek un Balje-Süderdiek in’n Noorden, Öderquart mit Kaidiek un Tollweg in’n Noordoosten un Oosten, Moordiek, Hasenfleet un Bremerreeg in’n Oosten, Schüttdamm un Isensee in’n Süüdoosten, Nedderstreek in’n Süden, Ohrensflucht, Braak un Altona in’n Süüdwesten, Öberndörp in’n Westen un Laak in’n Noordwesten.

## Historie

1867 sünd in Beentwisch en Reeg Münten ut de Römertied funnen worrn. Dat weren vör allen Denars ut de Tied von Vespasian un Commodus.

De Naam von’n Oort kummt von en oold plattdüütsch Woord *Bent* oder *Beent* för Besen. Also en Wisch, op de Besen wasst.

Vondaag warrt mit *Beentwisch* blots noch de Oort an dat rechte Över von de Oost güntsied Öberndörp betekent. Fröher weer *Beentwisch* aver de Naam för en grötter Rebeed. In dat 19. Johrhunnert hett dat en Buurschop Beentwisch geven, de in dat Kedener Kaspel Öderquart leeg un to de de Öörd Brook, Gehrener Sietwenn, Groot Wetterdiek, Hogenlucht mit de Göder Hogenlucht I un II, Hollerdiek, Kaidiek, See un Seeborg höört hebbt.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Öberndörp rechts de Oost in’n Kanton Öberndörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Öberndörp in’n Kanton Neehuus.

Beentwisch leeg vör 1885 in dat Amt Neehuus. 1885 is dat Deel von’n Kreis Neehuus worrn. 1932 is dat an’n Landkreis Land Hadeln kamen un denn 1977 Deel von’n Landkreis Cuxhoben worrn.

Beentwisch höört von öllers al bi de Gemeen Öberndörp mit bi.

### Inwahnertall

### Religion

Beentwisch is evangeelsch-luthersch präägt un höört to dat Kaspel Öberndörp.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Kultur

### Verenen

De Schüttenvereen Beentwisch is 1907 grünnt worrn.

## Weertschop un Infrastruktur

Dat Grundzentrum för Beentwisch is Öberndörp.

In Beentwisch steiht en Sprüttenhuus von de Füürwehr. Dat is een von de twee Standöörd von de Freewillige Füürwehr Öberndörp.

### Verkehr

Beentwisch liggt an de Diekstraat langs de Oost, de in’n Noorden von Portshemm kummt un bi de Brügg över de Oost (Kreisstraat 24) an de Landsstraat 113 ranlöppt, de denn na Süden bet na Nedderstreek hen de Dörpstraat von Beentwisch billt. In’n Oosten löppt de L&nbsp;113 na Hasenfleet un denn wieder na Öderquart.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 37 Kilometer in’n Noordwesten von Beentwisch an de B&nbsp;73. De Opfohrt 2 Stood-Süüd op de Autobahn 26 (Afsnidd Stood–Hamborg) liggt 38 Kilometer in’n Süüdoosten un ok an de B&nbsp;73.

De nächste Bahnhoff is de Bahnhoff Wingst bi Watermöhl an de Nedderelvbahn von Cuxhoben na Hamborg.

## Lüüd

De Politiker Georg Beckmann is 1868 in Beentwisch boren.

## Footnoten
Rodau

**Rodau** betekent

* Rodau, Beek in Neddersassen, de in de Wümm münnt,
* Rodau, Beek in Hessen, de in’n Main münnt,
* Rodau, Oort in de Gemeen Zwingenberg in’n Kreis Bergstraße, Hessen,
* Rodau, Oort in de Gemeen Groß-Bieberau in’n Landkreis Darmstadt-Dieburg, Hessen,
* Rodau, Oort in de Gemeen Rosenbach in’n Vogtlandkreis, Sassen.
Wehldörp

**Wehldörp** betekent

* Wehldörp, Oort in de Gemeen Beverst in’n Landkreis Cuxhoben, Neddersassen,
* Wehldörp, Oort in de Gemeen Cuxhoben in’n Landkreis Cuxhoben, Neddersassen,
* Wehldörp, Oort in de Gemeen Jeem in’n Landkreis Rodenborg, Neddersassen.
Jimmy Engoulvent

**Jimmy Engoulvent** (* 7. Dezember 1979 in Le Mans) is en ehmalger franzöösch Radrennfohrer.

Jimmy Engoulvent fung sien Profikarriere 2001 bi dat franzöösch Radsport-Team Bonjour an, nahdem he dor in dat Vörjohr as Stagiaire fohren weer. 2003  wunn he een Deelstreck bi de Tour de la Somme un wessel ansluutend to Cofidis. 2004 nehm he to'n eersten Mal an de Tour de France Deel (Platz 138). 

Sien gröttste Sieg weer 2012 bi de Veer Daag vun Düünkarken. Enn' 2015 hett he sien Loopbahn afslooten.

## Wat he schafft hett
;2003
* een Deelstreck Tour de la Somme

;2006
* een Deelstreck  Mittelmeer-Rundfahrt

;2007
* Prolog Luxemburg-Rundfohrt

;2008
* een Deelstreck  Tour Ivoirien de la Paix (2.1)

;2009
* een Deelstreck  Les 3 Jours de Vaucluse
* een Deelstreck  Circuit de la Sarthe
* een Deelstreck  Tour de Bretagne
* een Deelstreck  Veer Daag vun Düünkarken
* een Deelstreck  Tour de Gironde
* een Deelstreck  Circuito Montañés
* Prolog (Mannschapstietforen) un een Deelstreck Tour Alsace

;2010
* Prolog Luxemburg-Rundfohrt
* Prolog Boucles de la Mayenne
* Prolog Volta a Portugal
* een Deelstreck un Gesamtwertung Tour du Poitou Charentes

;2011
* een Deelstreck  Ruta del Sol

;2012
* een Deelstreck un Gesamtwertung Veer Daag vun Düünkarken
* Prolog Luxemburg-Rundfohrt

;2013
* Prolog Luxemburg-Rundfohrt

;2014
* een Deelstreck Veer Daag vun Düünkarken
* Prolog Boucles de la Mayenne

## Weblenken
* Jimmy Engoulvent in de Datenbank vun Radsportseiten.net
Armstorf

**Armstorf** betekent

* Armstorf, Oort in de Gemeen Sankt Wolfgang in’n Landkreis Erding, Bayern.

Dat is ok de hoochdüütsche Naam von

* Armsdörp, Dörp in de Gemeen Armsdörp in’n Landkreis Cuxhoben, Neddersassen.
Gudendorf

**Gudendorf** is de hoochdüütsche Naam von

* Gudendörp, Gemeen in’n Kreis Dithmarschen, Sleswig-Holsteen,
* Godendörp, Oort in de Gemeen Cuxhoben in’n Landkreis Cuxhoben, Neddersassen.
Oldendorf

**Oldendorf** betekent

* de hoochdüütsche Naam för welk Öörd in Noorddüütschland, de op Platt Olendörp oder Ollendörp heten doot,
* USS ''Oldendorf'' (DD-972), Schipp von de US-amerikaansche Marien.

**Oldendorf** is de Familiennaam von

* Jesse B. Oldendorf (1887–1974), US-amerikaanschen Admiraal,
* Rainer Oldendorf (* 1961), düütschen Experimentaalfilmer,
* William Henry Oldendorf (1925–1992), US-amerikaanschen Neuroloog.
Bahrdorf

**Bahrdorf** is de hoochdüütsche Naam von

* Bahrdorp, Gemeen in’n Landkreis Helmstidde, Neddersassen,
* Bahrdörp, Oort in de Gemeen Belum in’n Landkreis Cuxhoben, Neddersassen.
Buxtehude

**Buxtehude** betekent

* (4344) Buxtehude, en Asteroid.

Dat is ok de hoochdüütsche Naam von

* Buxthu, Hauptoort von de Gemeen Buxthu in’n Landkreis Stood, Neddersassen.

**Buxtehude** is de Familiennaam von

* Dieterich Buxtehude (üm 1637–1707), däänsch-düütschen Organist un Kumponist,
* Meinardus Buxtehude, Hambörger Börgermeester.
Stade

**Stade** betekent

* Stade, Oort in de Kommun Aabenraa, Däänmark,
* Stade, Oort in de Stadt Olpe in’n Kreis Olpe, Noordrhien-Westfalen.

Dat is ok de hoochdüütsche Naam von

* Stood, Oort in de Gemeen Stood in’n Landkreis Stood, Neddersassen.

**Stade** is de Familiennaam von

* Albert von Stade († üm 1264), Abt von dat Marienklooster in Stood,
* André Stade (* 1971), düütschen Sänger,
* Bernhard Stade (1848–1906), düütschen protestantschen Theoloog,
* Carl Stade (1900–1945), düütschen Wedderständler,
,
* Frederica von Stade (* 1945), US-amerikaansche Sängerin,
* Friedrich Wilhelm Stade (1817–1902), düütschen Organist, Dirigent un Kumponist,
* Hans Stade (1888–1987), düütschen Gewerkschafter un Politiker,
* Hermann Stade (1867–1932), düütschen Meteoroloog un Polarforscher,
* Klaus-Günter Stade (* 1953), düütschen Footballspeler,
* Kurt Stade (1899–1971), düütschen Ooldhistoriker,
* Leonie Stade (* 1988), düütsche Speelbaasfro un Model,
* Martin Stade (1931–2018), düütschen Schriever,
* Paul Stade (1854–1931), düütschen Maler un Tekenlehrer,
* Signe Stade, sweedsche Schauspelerin,
* Wilhelm Stade (1817–1902), düütschen Organist, Dirigent un Kumponist.
Neuenkirchen

**Neuenkirchen** is de hoochdüütsche Naam von

* Niegenkirchen, Gemeen in’n Landkreis Mekelbörgsche Seenplatt, Mekelborg-Vörpommern,
* Niegenkirchen, Gemeen in’n Landkreis Vörpommern-Griepswoold, Mekelborg-Vörpommern,
* Niegenkirchen, Gemeen in’n Landkreis Vörpommern-Rügen, Mekelborg-Vörpommern,
* Niegenkirchen, Gemeen in’n Landkreis Vörpommern-Griepswoold, Mekelborg-Vörpommern,
* Niegenkirchen, Oort in de Stadt Zarrentin in’n Landkreis Ludwigslust-Parchen, Mekelborg-Vörpommern,
* Neenkarken, Oort in de Gemeen Neenkarken in’n Landkreis Cuxhoben, Neddersassen,
* Neenkarken, Gemeen in’n Landkreis Deefholt, Neddersassen,
* Nienkerken, Oort in de Gemeen Levenborg in’n Landkreis Gosler, Neddersassen,
* Neenkerken, Gemeen in de Gemeen Neenkerken in’n Landkreis Heidkreis, Neddersassen,
* Ne’enkarken, Oort in de Gemeen Swonewebel in’n Landkreis Oosterholt, Neddersassen,
* Nienkerken, Gemeen in’n Landkreis Ossenbrügge, Neddersassen,
* Nuinkiärken, Oort in de Stadt Melle in’n Landkreis Ossenbrügge, Neddersassen,
* Neekark, Gemeen in’n Landkreis Stood, Neddersassen,
* Nienkerken, Oort in de Gemeen Nienkerken-Vörden in’n Landkreis Vechte, Neddersassen,
* Niggenkiärken, Oort in de Stadt Ribberg in’n Kreis Gütsel, Noordrhien-Westfalen,
* Nienkiärken, Gemeen in’n Kreis Stemmert, Noordrhien-Westfalen,
* Nienkarken, Gemeen in’n Kreis Dithmarschen, Sleswig-Holsteen,
* Nienkarken, Oort in de Gemeen Bohrenfleet in’n Kreis Steenborg, Sleswig-Holsteen,
* Niegenkirchen, plattdüütschen Naam von’n Oort Dołuje in de Gemeen Dobra, Powiat Policki, Woiwodschop Westpommern, Polen.

**Neuenkirchen** is de Familiennaam von

* Neuenkirchen, pommersche Eddelfamilie,
* Christoph von Neuenkirchen (1567–1641), Slotthauptmann op Slott Wolgast.

Kiek ok bi: Neue Kirche, Neuenkirch, Neukirch, Neukirchen, Neukirchner, Neunkirch, Neunkirchen, Nienkarken.
Steinkirchen

**Steinkirchen** betekent

* Steinkirchen, Oort in de Gemeen Braunsbach in’n Landkreis Schwäbisch Hall, Baden-Württemberg,
* Steinkirchen, Gemeen in’n Landkreis Erding, Bayern,
* Steinkirchen, Oort in de Gemeen Aßling in’n Landkreis Ebersberg, Bayern,
* Steinkirchen, Oort in de Stadt Dachau in’n Landkreis Dachau, Bayern,
* Steinkirchen, Oort in de Marktgemeen Mallersdorf-Pfaffenberg in’n Landkreis Straubing-Bogen, Bayern,
* Steinkirchen, Oort in de Gemeen Obertaufkirchen in’n Landkreis Mühldorf am Inn, Bayern,
* Steinkirchen, Oort in de Marktgemeen Ortenburg in’n Landkreis Passau, Bayern,
* Steinkirchen, Oort in de Gemeen Planegg in’n Landkreis München, Bayern,
* Steinkirchen, Oort in de Gemeen Reichertshausen in’n Landkreis Pfaffenhofen an der Ilm, Bayern,
* Steinkirchen, Oort in de Gemeen Samerberg in’n Landkreis Rosenheim, Bayern,
* Steinkirchen, Oort in de Gemeen Stephansposching in’n Landkreis Deggendorf, Bayern,
* Steinkirchen, Oort in de Stadt Lübben in’n Landkreis Dahme-Spreewald, Brannenborg,
* Steinkirchen, Oort in de Stadt Wassenberg in’n Kreis Heinsberg, Noordrhien-Westfalen,
* Steinkirchen, düütschen Naam von’n Oort Kościelna Wieś in de Gemeen Węgliniec, Powiat Zgorzelecki, Polen,
* Steinkirchen, düütschen Naam von de Gemeen Kamenný Újezd in Tschechien.

Dat is ok de hoochdüütsche Naam von

* Steenkark, Gemeen in’n Landkreis Stood, Neddersassen.

Kiek ok bi: Steinakirchen, Steinekirch, Steinkirche, Steinkirch, Steinkirchner.
Freiburg

**Freiburg** betekent

* Freiburg im Breisgau, Stadt in Baden-Württembarg,
* Freiburg im Üechtland, Stadt in’n Kanton Freiburg, Swiez,
* Freiburg in Westpommern, Oort in de Gemeen Prillwitz, Woiwodschop Westpommern, Polen,
* Freiburg in Schlesien, Stadt in’n Kreis Schweidnitz, Woiwodschop Nedderschlesien, Polen,
* Freiburg, Gemeen in dat Département Moselle, Frankriek,
* ''Freiburg'' (A 1413), Schipp von de düütsche Marien.

Dat is ok de hoochdüütsche Naam von

* Freiborg, Gemeen in’n Landkreis Stood, Neddersassen.

**Freiburg** is de Familiennaam von

* Rudolf Freiburg (* 1956), düütschen Anglist.
Rübke

**Rübke** is de hoochdüütsche Naam von

* Rübk, Oort in de Gemeen Vosshusen in’n Landkreis Horborg, Neddersassen.

**Rübke** is de Familiennaam von

* Jutta Rübke (* 1947), düütsche Politikerin.

Kiek ok bi: Rüpke.
Nabildwirken

As **Nabildwirken** warrt dat Unvermögen vun’t minschliche Oog betekent, gaue Billerfolgen in de Tiet optolösen. Utlöst warrt dat dör dat Afklingen vun’t Lichtreiz op de Netthuut, de noch för en korte Tiet na sien Enn anduern deit. Wenn Biller mit en hoge Bildfrequenz op’nannerfolgt, versmölt se in’n Bregen to en dörlopen Bewegungen. Disse Effekt billt dorüm de physioloogsche Grundlaag vun de Loopbildfotografie un dormit ok vun de Filmkunst un vun’t Feernsehn.

De psycholoogsche Grundlaag vun’t Wohrnehmen vun bewegte Biller is de so nöömte Stroboskopeffekt. De Nabildwirken spellt dorbi en wichtige Rull, hett aver nix mit dat Wohrnehmen vun Bewegung in’n Film an sik to doon. Dat is al in de 1920er Johren vun Paul F. Linke in Experimenten nawiest worrn. Liekers warrt ok in aktuelle Literatur faken noch de verkehrte Annahm verbreedt, dat de Nabildwirken de Vörrutsetten to’n Wohrnehmen vun bewegte Biller in’t minschliche Oog weer. Man, de Nabildwirken tüügt blots en Versmölten dör dat Överlagern vun de enkelten Biller. Dat gifft – üm dat vereenfacht to seggen – en „gladder’t“ Geföhl bi’t Filmkieken. Blots de Kombinatschoon vun Stroboskopeffekt un Nabildwirken föhrt to dat Wohrnehmen vun Bewegung in’n Film, as wi dat vundaag wennt sünd. Dat Dumenkino to’n Bispeel baseert alleen op den  Stroboskopeffekt.

Ok de düütsche Schriever un Teekner Zglinicki schreev dorto, dat Bildwohrnehmen, de op Nabildwirken baseert, an sik nix mit de Kinematografie to doon hebbt. Blots stroboskoopsche Effekten in Tosamenspeel mit dat Nabildwirken künnen as direkte Vörlöpers vun’n Film ansehn warrn.

Bispeel ut de Praxis: Wenn man en Lichtquell an en Lien binnen deit un sik bannig gau in’n Kreis bewegen lett, denn kann een dorut keen Bewegung kennen, vunwegen dat dat keen stroboskoopsche Ünnerbreken gifft. Dör den Phi-Effekt (Nabildwirken) versmölt de op’nanner folgen Biller mit’nanner und man sütt blots en helen Krink, de lüchten deit. 

## Borns
Borstel

**Borstel** is de hoochdüütsche Naam von

* en Reeg Öörd, de op Platt Bossel oder Bössel heten doot.

**Borstel** is de Familiennaam von

* Hans von Borstel (1888–1962), düütschen Politiker (KPD, SPD),
* Heinrich von Borstel (* 1936), düütschen Politiker (SPD),
* Johannes Hinrich von Borstel (* 1988), düütschen Schriever,
* Lucas von Borstel (17–18. Johrhunnert), düütschen Politiker,
* Nicolaus von Borstel (1885–1963), düütschen Politiker (SPD),
* Susanne von Borstel (* 1981), düütsche Triathletin un Löperin.

Kiek ok bi: Borstell, Börstel.
Bachenbrook

**Bachenbrook** betekent

* Neebachenbrook un Ooldbachenbrook, Öörd in’n Landkreis Cuxhoben, Neddersassen,
* Bachenbrook, Oort in de Gemeen Hullern-Twielenfleet in’n Landkreis Stood, Neddersassen,
* Marschalck von Bachtenbrock, düütsche Eddelfamilie.
Wechtern

**Wechtern** is en Oort in de Gemeen Krummendiek in’n Landkreis Stood, Neddersassen.

## Geografie

Wechtern liggt in de Masch an de Elv so bi fiev Kilometeraf von’n Stroom.

De Naveröörd sünd Krummendiek un Stellenfleet in’n Noorden, Freiborg in’n Oosten, Öderquart in’n Süüdoosten, Süderdiek in’n Süüdwesten un Balje un Baljerdörp in’n Noordwesten.

## Historie

De Familie von de Deken hett in Wechtern Göder hatt.

### Inwahnertall

### Religion

Wechtern is evangeelsch-luthersch präägt un höört to dat Kaspel von de Nicolai-Kark in Krummendiek.

För de Kathoolschen is de Hillig-Geist-Kark in Stood tostännig.

## Infrastruktur

### Verkehr

Wechtern liggt an de Landsstraat 111, de in’n Oosten na Freiborg un Wischhoben geiht un in’n Westen na Balje un Geversdörp löppt. Ans gifft dat noch lüttjere Straten na Noorden na Krummendiek un na Süden na de L&nbsp;113 hen.

Von 1899 bet 1933 harr de Oort ok en Bahnhoff an de Kedener Kreisbahn.

## Footnoten
Westerhamm

**Westerhamm** is en Oort in de Gemeen Wingst, Samtgemeen Land Hadeln in’n Landkreis Cuxhoben, Neddersassen. De Oort höört polietsch al von öllers bi de Gemeen Wingst mit bi.

## Geografie

Westerhamm liggt an’n western Rand von de Wingst, de as Geestrügg ut de Ümgegend rutkickt. Na Westen to liggt Moor.

De Naveröörd sünd Ooldkeden un Kumbarg in’n Noorden, Höden un Watermöhl in’n Noordoosten, Dobrook, Wittenmoor un Ellerbrook in’n Süüdoosten, Bargkamp un Süderbusch in’n Süden, Grift un Oppeln in’n Westen un Tollboom in’n Noordwesten.

## Historie

In Westerhamm hebbt se en oold Grafffeld opgraavt. Dor hebbt se ünner annern ok en Trechternapp funnen. En Hünengraff, dat dat in Westerhamm geven hett, is al in’t fröhe 19. Johrhunnert verswunnen.

### Inwahnertall

### Religion

Westerhamm is evangeelsch-luthersch präägt un höört to dat Kaspel von de Nicolai-Kark in Kumbarg.

An’n Karkhoff Westerhamm liggt dat Bugenhagen-Huus, dat as Kapell bruukt warrt un to de Nicolai-Kark höört. Dat Huus is 1956/1957 boot un an’n 23. Juni 1957 inwieht worrn. Nöömt is dat Huus na de Bugenhagen-Bibel, de August Winter ut Ooldkeden de Kark in Kumbarg schenkt hett. All veer Weken warrt dor Goddsdeenst fiert.

För de Kathoolschen is de Hillig-Krüüz-Kark in Oterndörp tostännig.

## Kultur

### Verenen

De Schüttenvereen Westerhamm is 1774 grünnt worrn un fiert sien Schützenfest jümmer an’t twete Wekenenn in’n Juni.

## Infrastruktur

### Verkehr

Westerhamm liggt an de Kreisstraat 21, de in’n Noordwesten na Tollboom un Bülkau an de Landsstraat 144 ran löppt un in’n Süden na Bargkamp, Süderbusch, Ellerbrook un Bröckelbeek.

De nächste Bahnhoff is de Bahnhoff Wingst in Watermöhl an de Nedderelvbahn.

## Footnoten



## Weblenken
Assel

**Assel** betekent

* Assel, en Kreevtdeert,
* Assel, Stadtdeel von de Stadt Apeldoorn, Nedderlannen,
* Assel, Oort in de Gemeen Bous, Luxemborg.

Dat is ok de hoochdüütsche Naam von

* Aßel, Oort in de Gemeen Drochters in’n Landkreis Stood, Neddersassen,
* Aßel, Oort in de Stadt Oterndörp in’n Landkreis Cuxhoben, Neddersassen.

**Assel** is de Familiennaam von

* Hans-Günther Assel (1918–2002), düütschen Politikwetenschopper,
* Heinrich Assel (* 1961), düütschen evangeelschen Theoloog.

Kiek ok bi: Ober-Assel.
Neuland

**Neuland** betekent

* Neuland, Oort in de Stadt Leichlingen in’n Rhiensch-Bergschen Kreis, Noordrhien-Westfalen,
* Neuland, Oort in de Stadt Remscheid, Noordrhien-Westfalen,
* Kolonie Neuland, Mennoniten-Kolonie in Paraguay,
* Neuland, Oort in Belize,
* Neuland-Verlag, Verlag in Geesthacht, Sleswig-Holsteen.

Dat is ok de hoochdüütsche Naam von

* Neeland, Stadtdeel vun Hamborg,
* Neeland, Oort in de Gemeen Buxthu in’n Landkreis Stood, Neddersassen,
* Neeland, Oort in de Gemeen Engelschopp in’n Landkreis Stood, Neddersassen,
* Neeland, Oort in de Gemeen Wischhoben in’n Landkreis Stood, Neddersassen.

**Neuland** is de Familiennaam von

* Alfred Neuland (1895–1966), eestnischen Gewichthever,
* Eva Neuland (* 1947), düütsche Schrieversche,
* Fritz Neuland (1889–1969), düütschen Avkaat,
* Wilhelm Neuland (1806–1889), düütschen Kumponist.

Kiek ok bi: Neeland, Neuenland, Neuenlande.
Hove

**Hove** betekent

* Hove, Stadt in East Sussex, England,
* Hove, Wahlkreis för dat brietsche Ünnerhuus,
* Hove, Gemeen in Belgien,
* Hove, Oort in de Gemeen Eitorf in’n Rhien-Sieg-Kreis, Noordrhien-Westfalen,
* Hove, Oort in de Gemeen Hennef in’n Rhien-Sieg-Kreis, Noordrhien-Westfalen,
* Hove, Oort in de Gemeen Lohmar in’n Rhien-Sieg-Kreis, Noordrhien-Westfalen,
* Hove, Oort in de Gemeen Ruppichteroth in’n Rhien-Sieg-Kreis, Noordrhien-Westfalen,
* Hove, Rebeed op de Insel Tromøy.

Dat is ok de hoochdüütsche Naam von

* Hoov, Oort in de Gemeen Jörk in’n Landkreis Stood, Neddersassen.

**Hove** oder **Van Hove** is de Familiennaam von

* Anne-Birthe Hove (1951–2012), gröönlandsch-däänsche Künstlerin,
* Chenjerai Hove (1956–2015), Schriever ut Simbabwe,
* Edna Hove (1900–1974), brietsche Schauspelerin,
* Éric Van Hove (* 1975), belgischen Künstler un Schriever,
* Fred Van Hove (1937–2022), belgischen Musiker un Kumponist,
* Hubertus van Hove (1814–1865), nedderlandschen Maler un Raderer,
* Kevin Van Hove (* 1983), belgischen Snookerspeler,
* Lambert van den Hove (üm 1500–1574), nedderlandschen Humanist un Geistlichen,
* Léon Van Hove (1924–1990), belgischen Physiker,
* Leonhard von dem Hove (1519–1590), düütschen Börgermeester,
* Maarten van den Hove (1605–1639), nedderlandschen Astronoom,
* Mathias van den Hove (1542–1620), Arzbischop von Mechelen,
* Michiel ten Hove (1640–1689), Raadspensionär von de Staaten von Holland un Westfreesland,
* Walter vom Hove (1881–1932), düütschen Verwaltungsjurist,
* Willem van den Hove (1568–1647), nedderlandschen Koopmann.

Kiek ok bi: Høve, Huus Hove, Howe.
Vidal Sassoon

**Vidal Sassoon** CBE (* 17. Januar 1928 in London; † 9. Mai 2012 in Los Angeles, Kalifornien) weer en britisch Friseur un Ünnernehmer. In de 1960er Johren wurr he för dat Entwickeln vun den „geometrischen Stil“ weltbekannt.

He stamm ut arm Verhältnissen in den Londoner East End, entwickel sück aber in dat London vun de 1950er un 1960er Johren to een vun de an' meesten anseggt Friseure. De Bekanntschap mit de as Utfinnerin vun den Minirock gellend Modedesignerin Mary Quant hett hüm en Kundenkrink vun Models, Schauspelerinnen un de High Society upslooten. Later hett he en Reeg vun Hoorsalons in dat Vereente Könikriek un den USA ünner den Naam *Vidal Sassoon* apen maakt un hett spoodriek en nah hüm nömmt Hoorpleegserie up den Markt brocht. 

In sien Jöögd nehm Sassoon, de ut en old sephardischen Familie stammt, up israeelsch Siet an' Eersten Araabsch-Israeelschen Krieg (1948) deel. In latere Johren hett he mehrere Stiften un 1982 dat *Vidal Sassoon International Centre for the Study of Antisemitism* an de Hebräisch Universität Jerusalem grünnd.

2009 wurr Sassoon to'n Commander of the British Empire nömmt. He hett toletzt in Kalifornien leevt.

## Memoiren
* 2010: *Vidal. The Autobiography*, Verlag Macmillan, London 2010 ISBN 978-0-230-74689-3

## Weblenken

* 
*  DNB-Katalog
* Vidal Sassoon (engelsch)
* Kört Essay över de Jöögd un fröhe Londoner Karriere vun Sassoon (engelsch)
* Vidal Sassoon International Centre for the Study of Antisemitism

## Enkeld Nahwiesen
Skippy

**Skippy** betekent

* *[[Skippy (1931)|Skippy]]*, US-amerikaanschen Speelfilm ut dat Johr 1931,
* *[[Skippy (1967)|Skippy]]*, austraalsche Feernsehreeg ut dat Johr 1967,
* *[[Skippy (2001)|Skippy]]*, US-amerikaanschen Speelfilm ut dat Johr 2001,
* *[[Skippy (Comic)|Skippy]]*, US-amerikaansche Comicreeg vun 1923–1945,
* Skippy Williams (1916–1994), Jazz-Saxophon-Speler.
Mauritz Detten

**Mauritz Detten** (* 14. September 1767 in Mönster; † 30. April 1829 in Echternach) weer en Dokter un Perfesser ut Mönster.

Detten hett an de Universität Mönster Medizin studeert un dor an’n 17. Dezember 1791 sien Dokter maakt. 1795 is he Perfesser för Physiologie un Anthropologie an de Universität Mönster worrn un is dor bet 1803 bleven.

An’n 7. Januar 1803 is he na Luxemborg kamen. Dor hett he an’n 29. November 1804 Marie-Barbe Noppeney (* 24. Juli 1763 in Luxemborg; † 25. November 1833 in Echternach) freet un denn as Dokter un as Persepter arbeidt.

Detten weer 1794 de eerste, de op en Reis dör dat Nedderstift Mönster markt hett, wat för en afsünnerliche Spraak (dat Saterfreesch) in dat Saterland snackt warrt.

## Warken

* *Blicke in die Theorie und Praxis der jetzigen Arzneiwissenschaft, als Einleitung zu einer Abhandlung über das Blutlassen.* Chemnitz 1792.
* *Einleitung und Plan zu meinen physiologischen Vorlesungen.* Fr. Theissing, Münster 1795, 57 S.
* *Programm zu den anthropologischen Vorlesungen.* Aschendorf, Münster 1796, 20 S.
* *Kurzer Unterricht von den Gesundbrunnen überhaupt; nebst vorläufiger Anzeige eines neuentdeckten eisenhaltig-salinischen Schwefelbrunnens zu Tatenhausen, von Mauritz Detten, Prof d. Physiol.* Theissing, Münster 1799, 152 S.
* *Reisebemerkungen über das Niederstift Münster im Jahre 1794.* In: Neues Westphälisches Magazin zur Geographie, Historie und Statistik, 1. Band, 1. Stück, Wesel 1798, S. 386-416 (Vom Professor M. D** aus Münster). http://www.ub.uni-bielefeld.de/cgi-bin/neubutton.cgi?pfad=/diglib/aufkl/neufortwestmag/108981&seite=00000399.TIF
* *Beytrag zur Lehre von der Verrichtung des Zellgewebes.* Theissing, Münster 1800, 89 S. Cf.: *Supplément à l'étude des fonctions du tissu cellulaire; par Maurice Detten, professeur de physiologie à Munster. Extrait fait par M. E. Martini.* Nouveau journal de médecine, chirurgie, pharmacie, volume 13, Paris 1822 (janvier), p.&nbsp;294-304. http://books.google.com/books?id=5FgTAAAAQAAJ&pg=PA294&lpg=PA294&dq=%22maurice+detten%22&source=bl&ots=8Br5KsepaP&sig=N30jvjZdGrHqdqeF7Twadt2xa_I&hl=fr&ei=ZOW3StP0Oc_KjAes44CwDA&sa=X&oi=book_result&ct=result&resnum=5#v=onepage&q=%22maurice%20detten%22&f=false
* *Vorschlag zur Brownisierung des Organismus in der Erregungstheorie. * Waldeck, Münster 1800, XII, 228 S. (Mauritz Detten).
* *Erklärung an meine Zuhörer.* Münster 1803.
* *Einige Sr. Hochwohlgebohrnen dem Herrn Gouverneur Ritter Willmar gewidmete Bemerkungen und Vorschläge betreffend das Medizinalwesen im Grossherzogthume Luxemburg / von Mauriz Detten.* J. Lamort, Luxemburg   1818,  37 S.
* *Apologie für die Stiftung eines heilkundigen Volksunterrichts an der Universität zu Bonn, an Se. Hochfürstliche Durchlaucht den Herrn Staatskanzler von Hardenberg gerichtet.* J. Lamort, Luxemburg 1819, 18 S.
* *Vorleseauszüge aus der alten Geschichte. 1. Abtheilung. Der griechischen Geschichte 1. Hälfte.* J. Lamort, Luxemburg 1826, 52 S.

## Footnoten
Trainspotting

**Trainspotting** betekent

* Train Spotting, dat Bekieken vun Iesenbahntöög as Hobby,
* *[[Trainspotting (Roman)|Trainspotting]]*, Roman vun Irvine Welsh ut dat Johr 1993,
* *[[Trainspotting (Film)|Trainspotting]]*, Independentfilm na den Roman ut dat Johr 1996.
Songrim

**Songrim** (koreaansch 평양) is en Havenstadt ganz in’n Noordwesten von de Provinz Noord-Hwanghae in Noordkorea. De Stadt hett 128.831 Inwahners (Stand 2008) op en Rebeed von 64,59 km² un liggt an’n Taedong.

## Weertschop

In de Johren 1910 hett Mitsubishi en Stahlwark in de Stadt anleggt.

## Verkehr

Von Songrim löppt de Songrim-Iesenbahnlien na Hwangju.

## Delen

Songrim is indeelt in 19 Naverschoppen un söss Dörper.
Cimarron

**Cimarron** oder **Cimarrón** betekent

* Cimarrón, in’t latienamerikaansch Spaansch en wild Beest oder weglopen Huusdeert,
* Cadillac Cimarron, Fohrtüüch vun Cadillac,
* *[[Cimarron (Roman)|Cimarron]]*, Roman vun Edna Ferber,
* *[[Cimarron (1931)|Cimarron]]*, Film vun Wesley Ruggles ut dat Johr 1931,
* *[[Cimarron (1960)|Cimarron]]*, Western vun Anthony Mann ut dat Johr 1960,
* Cimarrón, Stadt in Argentinien,
* Cimarron County, Kreis in Oklahoma, USA,
* Cimarron, Stadt in Arizona, USA,
* Cimarron, Stadt in Colorado, USA,
* Cimarron, Stadt in Kalifornien, USA,
* Cimarron, Stadt in Kansas, USA,
* Cimarron, Stadt in New Mexico, USA,
* Cimarron City, Stadt in Oklahoma, USA,
* Cimarron Hills, Stadt in Colorado, USA,
* Cimarron Hills, Barg in Arizona, USA,
.

Kiek ok bi: Cimarron Township.
Chris O'Neil

**Christine „Chris“ O’Neil** (* 19. März 1956 in Newcastle, New South Wales is en ehmalige austraalsch Tennisspelerin.

1978 wunn se as Nummer 112 up de Weltranglist as eerst unsett un as letzt astraalsch Spelerin bi de  Australian Open in' Dameneenzel tegen de Amerikanerin Betsy Nagelsen mit 6:3 un 7:6. Dat weer ok hör eenzig Titel in' Profitennis. Hör hööchste Weltranglistenpositschoon in' Dameneenzel reck se mit Nummer 80 in dat sülvig Johr. 1983 weer se in dat Damendüppel mit Pam Whytcross Sieger bi dat Turnier in Tokio. Mit hör Bröer William O’Neil bedrifft se hüüd de O'Neils School of Tennis.

## Weblenken
*  WTA-Profil
* ITF-Profil
Uwe Biester

**Uwe Biester** (* 3. September 1948 in De Lee) is en düütsch Kommunalpolitiker un Liddmaat vun den Landdag in Neddersassen. 

## Leven un Berop
Nah dat Abitur in Otterndörp hett Biester sien Wehrdeenst in Stood un Hamborg afleist. Dornah hett he Jura an de Universitäten in Tübingen, Genf und Mönster studeert. Nah de Promotion un dat tweet Staatsexamen is he siet 1977 as Afkaat un siet 1990 ok as Notar tätig. Doröver herut is Biester in mehreren Upsichtsräät (u. a. Gas- un Elektrizitätswarken Willemshaven) vertreden.

He is verheiraadt un hett twee Kinner. He is Liddmaat vun dat Corps Rhenania Tübingen

## Politik
Siet 1980 is Biester Liddmaat vun de CDU. Van 2000 bit 2002 weer he Kreisvörsitter vun de CDU Willemshaven. Van 1981 bit 2006 hörr he den Raat vun de Stadt Willemshaven an. Van 1984 bit 1998 weer he Biordneter un Vörsitter vun de CDU-Ratsfraktschoon. 1998 truck Biester över de CDU-Landeslist in den Neddersasschen Landdag in. Bi de Landdagswahlen 2003 hett he dat Direktmandat in' Wahlkreis  Willemshaven halt, dat he bi de Wahlen 2008 verteidigen kunn.

Biester is siet 1998 rechtspolitisch Spreker vun de CDU Landdagsfraktschoon.

In' November 2011 hett Biester mitdeelt, dat he sück bi de nächst Landdagswahl 2013 nich mehr to Wahl stellen will.

## Weblenken

* Websteed vun de Kanzlei Dr. Biester und Kollegen

## Enkeld Nahwiesen
Adam Greenberg

**Adam Greenberg** (* as *Adam Grinberg* 11. April 1937 in Krakau, Polen; † 31. Oktober 2025 in Los Angeles, Kalifornien) weer en US-amerikaansch Kameramann.

## Leven un Wark
De in Polen borene Greenberg is in Tel Aviv opwossen. In’t Johr 1958 füng he as Techniker in en Filmlabor an. Af 1961 hett he denn as Kameramann arbeit, wobi he toeerst mit Dokumentarfilmen, Narichtensennen un Warffilmen anfüng. Af 1970 weer he ok bi Speelfilmen vun bekannte israeelsche Speelbasen as Moshe Mizrahi, Menahem Golan un Boaz Davidson. Dör den unvermodten Spood vun Davidson sien *Eskimo Limon* (dt.: *Eis am Stiel*) vun 1977 is Greenberg denn ok internatschonal bekannt worrn. Sien eerste grote US-amerikaansche Produkschoon weer 1979 *The Big Red One*.

Een Johr later, 1980, is Greenberg in de USA ümsiedelt un füng en Loopbahn in Hollywood an. 1986 hett he de US-amerikaansche Staatsbörgerschop annahmen. Sien eersten groten Spood in de Hollywood weer sien Arbeit bi James Cameron sien *Terminator* vun 1984. He hett dorna ünner vele naamhafte Speelbasen in tallrieke bekannte Filmen arbeit.

## Filmografie (Utwahl)

## Utteken
Greenberg weer veermol för grote Filmpriesen vörslahn, hett bit hüüt (Mai 2012) aver noch keen winnen künnen. Nomineert weer he eenmol för *Ghost* un glieks dreemol för *Terminator 2: Judgment Day*. dorünner sogor ok för den *[[Oscar]] * in de Kategorie *[[Oscar/Best Kamera|Best Kamera]]*.

## Weblenken
*
Pam Whytcross

**Pam Whytcross** (* 25. November 1953) is en ehmalge austraalsch  Tennisspelerin.

## Karriere
Whytcross kunn 1983 insgesamt dree WTA-Düppeltitel winnen, dorvan twee mit hör Partnerin Chris O'Neil. Se stunn todem in dat Australian Open 1978 in' Düppel verlor aber an de Siet vun hör Partnerin Naoko Satō ut  Japan tegen dat Poor  Betsy Nagelsen / Renáta Tomanová mit 5:7, 2:6.

## Weblenken
* WTA-Profil (engelsch)
* IRF-Profil (engelsch)
Coushatta

De **Coushatta** (ok **Koasati**) sünd en noordamerikaansch Indianervolk, dat överwiegend in de US-Bundsstaat Louisiana leevt. De meest Coushatta leevt in de  Allen Parish nöördlich vun de Stadt Elton (Louisiana). En lüttgere Tall leevt in en Indianer-Reservat bi Livingston (Texas) mit den Alabama-Indianern tosommen.

De Coushatta weern all immer Ackerbuern. Se hebbt Mais un anner Feldfrucht anbaut un hebbt hör Nehren dör Jagd ergänzt. In dat 20. Johrhunnert fungen se an, up Stammesland Ries antobauen un Stroomkrebse to tüchten. Se sünd ok bekannt dör hör Körvflechteree.

De Spraak vun de Coushatta hörrt to de Familie vun de Muskogee-Spraaken un wurrd ok hüüd noch spraaken, ofschons se in de dat fröhe 21. Johrhunnert vun immer weniger jung Lüüd lehrt wurrd. 

## Film
* *Rediscovering America: The Legends and Legacy of Our Past, part 2: Indians Among Us* (1992). Produktschoon un Regie: Jonathan Donald; schreven vun Roger Kennedy. Discovery Communications, Inc.

## Kiek ok
List van Indianer up de noordamerikaansche Kontinent

## Weblenken
* Sovereign Nation of the Coushatta Tribe of Louisiana official site
* Alabama-Coushatta Tribe of Texas official site
Patti Yasutake

**Patti Yasutake** (* 6. September 1953 in Kalifornien) is en japaansch-US-amerikaansche Film- un Feernsehschauspelersche.

## Leven un Wark
Yasutake is internatschonal vör allen bekannt worrn dör ehr Rull as Krankensüster *Alyssa Ogawa* in de Feernsehreeg *Star Trek: The Next Generation*. Anfungen hett se mit ehr Feernsehloopbahn in’t Johr 1985, as se in de Reeg  *T.J. Hooker* optreden is. Se hett siether in mehr as föfftig Feernseh- un Filmprodukschonen mitspeelt. En gröttere Hööftrull hett se aver noch nich hatt.

To Tiet leevt se in Hollywood.

## Filmografie (Utwahl)

## Utteken
Yasutake hett bit hüüt (Mai 2012) noch keen Priesen wunnen. Se weer aver 1989 för den *[[Independent Spirit Award]]* in de Kategorie *Best Nevendorstellersche* nomineert för ehr Rull in den Film *The Wash*.

## Weblenken
*
The Beach

**The Beach** betekent

* *[[The Beach (Roman)|The Beach]]*, Roman vun Alex Garland ut dat Johr 1996,
* *[[The Beach (Film)|The Beach]]*, Film vun Danny Boyle ut dat Johr 2000 na den Roman.
Ralls Janet

**Ralls Janet**, **Ralls Genet** oder eenfach **Ralls** is en Soort vun’n Huusappel, de wohrschienlich al vör 1800 as Tofallssamling opkamen is. 
De Soort is noch ünner tallrieke annere Synonymen bekannt.

Dat warrt vermood, dat de Naam Genet vun Edmond-Charles Genêt afleidt is. Dat weer en franzööschen Bottschopper in de USA wiel de franzööschen Revolutschoon. De Pomoloog Spencer A. Beach schall 1905 över disse Soort schreven hebben, dat se al mehr as hunnert Johren vörher to’n eersten mol bi M. Caleb Ralls in Amherst in Virginia sehn worrn is.

## Beschrieven
De Ralls entwickelt dörsnittlich kräftige Bööm, mit apene wiete Twiegen. De Boom bruukt nich veel Pleeg, is aver anfallig för Appelschorf un Anthraknoos.

De Appel sülvst is vun middlere Grött mit en runne Form, de an de Ennen afplatt is. De Sluut is gröön-geel un kann vele verschedene Musters vun Rosa, Root oder Purpur över mehr as de halve Böverflach opwiesen. Opfallige gele, rootgele un witte Punkten künnt op de helen Frucht vörkamen. Dat Fruchtfleesch is geel mit en lichten Toon in’t Gröne. Dat Fleesch is bito saftig, knackig un hett en sööt-suren Smack. Bi’t Snieden verbreedt sik en sööt Aroma. De Appel warrt in de eersten Oktoberweek riep un lett sik goot lagern.

## Kiek ok
* List vun de Appelsorten

## Weblenken
*Engelsche Beschrieven vun Vintage Virginia Apples
*www.foodhistory.com
*En Bild vun S. A. Beach: ''The apples of New York''
Jan Krekels

**Jan Jozef Alfons Franciscus Krekels** (* 26. August 1947 in Sittard) is en ehmalger nedderlannsch Radrennfohrer un Olympiasieger.

As Amateur weer Jan Krekels bannig spoodriek: Bi de Olympisch Spelen 1968 in Mexiko wunn he de Goldmedaille in dat  Mannschapstietfohren, gemeensam mit Joop Zoetemelk, René Pijnen un Fedor den Hertog; in dat Eenzelstraatenrennen keem he up den elften Platz. Tovör harr he sück dör sien Siege bi de *[[Öösterriek-Rundfohrt]]* un anner Rennen as de *[[Ronde van Overijssel]]* un den *[[Omloop der Kempen]]* de Grundlaag schafft um överhoopt an de Olympisch Spelen deelnehmen to können.

1969 wurr Krekels Profi. 1970 wunn he de *[[Acht van Chaam]]* un 1972 de *[[Ruta del Sol]]*. 1977 wurr he nedderlannsch Viezmeester in't Straatenrennen. Dreemal is he bi de *[[Tour de France]]* antreden, 1971 wunn he de 19. Deelstreck. 

## Weblenken
* Jan krekels in de Datenbank vun Radsportseiten.net
* Jan Krekels in de Datenbank vun Sports-Reference.com (engelsch)
*  Jan krekels in de Datenbank vun de Tour de France (engelsch)
* Jan Krekels up wielersport.slogblog.nl
Alhena

**Alhena** is de Naam vun den drütthellsten Steern in’t Steernbild Tweeschen, de ok as γ Geminorum betekent warrt. De schienbore Helligkeit vun Alhena liggt bi ruchweg +1,9mag, wat bi en Afstand to de Eer vun ruchweg 110 Lj op en afsluute Helligkeit vun -0,7Mag föhrt.

Alhena höört mit en 3,3-facken Sünnradius to de Klass vun de Ünnerresen, he lüücht witt un hett de Spektralklass A0. Sien Lüüchtkraft is üm un bi 123 mol so groot as de vun uns Sünn, de Temperatur an de Böverflach warrt mit över 9.200 K angeven. 

## Naam
De Naam Alhena stammt ut dat Araabsche al-Han'āh (الهنعه), wat so veel heet as *Dat Teken (op’n Hals vun’t Kamel)*. En anneren Naam is Almeisan (al-Maisān, المیسان), wat *Dat Lüüchten* bedüüt.

## Borns
John Stuart (Schauspeler)

**John Stuart** (börgerlich *John Alfred Louden Croall*; * 18. Juli 1898 in Edinburgh, Schottland; † 17. Oktober 1979 in London) weer en schottischen Schauspeler un teemlich ansehn *[[Leading Lady|Leading Man]]* in’n  britischen Stummfilm vun de 1920er Johren.

## Leven un Wark
Stuart hett 1920 bi’n Film anfungen. Na enigen Spood mit Stummfilmen as *Hindle Wakes* (1927) vun Maurice Elvey keem 1929 ok sien eersten Toonfilm *Kitty* vun Victor Saville good an. He harr in beide Filmen de Hööftrull, as ok in vele annere Enn vun de 1920er Johren. Stuart hett al in de Anfangstiet vun’t britische Feernsehn v eel för dat ne’e Medium arbeit. Sien letzte Kinorull speel he 1978 in den Film *Superman*. Noch in’t Johr as he storven is, weer he in en Feernsehepisood to sehn. He hett as Schauspeler in alltohopen 175 Kino- un Feernsehrullen optreden.

In’t Johr 1930 hett Stuart de Schauspelersche Muriel Angelus heiraat, de he in’t glieke Johr bi de Dreiharbeiten to de romantischen Kummedie *No Exit* drapen harr. Jemehr Eh hett teihn Johren anduert. Kinner harrn de beiden nich.

Stuart sien Graff befinnt sik in’t *Brompton Cemetery* in London.

## Filmografie (Utwahl)

## Weblenken
*
Phaeton (Planet)

**Phaeton** (greeksch: *de Strahlende*) is de Naam vun en hypotheetschen Planet, de sien Ümloopbahn twüschen Mars un Jupiter hebben schülln. De Naam vun dissen vermodten Planet kummt ut de greekschen Mythologie, woneem dat de Binaam vun den Sünngott Helios is un to’n annern ok de Naam vun sien Söhn. 

As Johann Daniel Titius 1766 de empirische Formel opstellt hett, de vundaag as de Titius-Bode-Reeg bekannt is un de de Proportschonen vun de Bahnafstännen vun de dormols bekannten Planeten beschrifft, füll em op, dat de Reeg blots denn de Afstännen vun Jupiter an dorstellen kann, wenn een tosätzlich noch en Planet twüschen Mars un Jupiter infögen deit.

Dorüm hett man in de Johren dorna anfungen, systemaatsch na dissen vermodten Planeten to söken, bit Giuseppe Piazzi 1801 in dat Rebeet, dat in Fraag keem, den Asteroiden (1) Ceres opdeckt hett. Vundaag warrt Ceres as Dwargplanet ansehn. Gau weern noch mehr Asteroiden twüschen Mars und Jupiter opdeckt, bit de grote Tall opletzt to den Begreep Asteroidengördel föhrt hett.

Wegen de utermatig grote Tall vun Asteroiden keem gau de Annahm op, dat sik dat bi de Asteroiden üm de Schören vun en Planet hannelt, de ut’neen reten worrn is. Disse Theorie hett sik aver as wenig wohrschienlich rustellt. To’n een is de Samtmasse vun all Objekten in’n Asteroidengördel neemlich lütter as de vun’n Maand vun de Eer, un to’n annern is dat wegen de Gravitatschoon vun’n Jupiter al so nich wohrschienlich, dat sik an de Positschoon ut de oorsprünglichen Planetesimalen en grötteren Himmelskörper billn künnt hett. Vun dorher geiht de Wetenschop vundaag dorvun ut, dat dat twüschen Mars un Jupiter nie en Planeten geven hett.

1983 is de Naam an den Asteroid (3200) Phaethon vergeven worrn. Disse Asteroid hett sien Bahn aver gor nich in’n Hööftgördel, man tellt to de eerdnegen Asteroiden.
Tour de Romandie

De **Tour de Romandie** is en Radrundfohrt, de in eenig Deelstrecken för de Romandie, de franzööschspraakig Westswiez, führt. Dat eerstmals 1947 utdragen Rennen find jedes Johr Enn' April/Anfang Mai statt un gellt as wichtig Vörbereitungsrennen up den Giro d’Italia. De Tour de Romandie hörr to de in dat Johr 2005 nee inführt UCI ProTour, en Reeg  vun de wichtigst  Radrennen vun dat Johr. Siet 2011 hörrt dat Rennen to de Nahfolgeserie UCI World Tour. Eerst un bither eenzig düütsch Sieger vun de Tour de Romandie is Andreas Klöden, de dat Rennen in dat Johr 2008 wunn. 

## Siegerlist

## Weblenken

* Offiziell Websteed
Phaeton

**Phaeton** oder **Phaethon** betekent

* Helios, Binaam vun den Sünngott ut de greeksche Mythologie,
* Phaethon, Söhn vun den Sünngott Helios ut de greeksche Mythologie,
* en vun de Peer vun de Göddin Eos in de greeksche Mythologie,
* Phaeton, hypotheetschen Planeten vun’t Sünnsystem,
* (3200) Phaethon, en Asteroid,
* Phaeton, en Kutsch,
* *[[Phaeton (Oper)|Phaeton]]*, Oper vun Jean-Baptiste Lully,
* HMS ''Phaeton'', Fregatte vun de Royal Navy,
* Phaeton, Karosserieform för Autos in’t 20. Johrhunnert,
* VW Phaeton, düütsch Böverklassen-Auto vun de Volkswagen AG,
* Chrysler Imperial Parade Phaeton, Automodell vun de Marke Chrysler,
* Phaethon, Achterbahn in Gyeongju World, Süüdkorea,
* Phaeton, Stadt in Haiti,
* *[[Tropikvagels|Phaethon]]*, de wetenschoppliche Naam vun dat Geslecht vun de Tropikvagels.
Rainbirds

De **Rainbirds** weern en düütsche Pop-/Rockgrupp üm de Singersche Katharina Franck.

## Historie
De Grupp is 1986 grünnt worrn. Ehrn Naam hett se vun en Instrumentaltitel vun Tom Waits kregen. Noch unbekannt nebbt se bi den Rockwettstriet vun’n Berliner Senat wunnen un kregen dorna en Verdrag vun de Schallplatenfirma Mercury. Dat eerste Studio-Album *Rainbirds* weer vun Udo Arndt produzeert un harr groten Spood. De Single *Blueprint* is Anfang 1988 europawiet to’n Hit worrn. De eerste Besetten vun de Grupp weer dormols Katharina Franck (Singersche un Gitarr), Michael Beckmann (Bass) un Wolfgang Glum (Slagtüüch). In’n Rahmen vun en Tournee is denn noch de GItarrspeler Rodrigo González dortokamen, de later Liddmaat bi de Gruppen Die Ärzte un Abwärts wesen is.

Dat tweete Album *Call Me Easy, Say I’m Strong, Love Me My Way, It Ain’t Wrong* is in’t Fröhjohr 1989 rutkamen. Dorto harr de Fotograaf un Videospeelbaas Anton Corbijn en Musik-Clip dreiht. Corbijn, de dör sien Fotos vun Depeche Mode un U2 bekannt worrn is, is in de Johren dorna Huusfotograaf vun de Rainbirds worrn.

Na dat tweete Album geev dat ünnerscheedlcihe Ansichten binnnen de Grupp, wat de tokamen Musikricht angüng. Beckmann, Glum un González wulln geern rockigere Musik maken un hebbt opletzt de Grupp verlaten. Franck hett sik en ne’e Partnersche söcht, un bill denn mit de Pianistin Ulrike Haage en Duo. In disse Tosamensetten sünd d beiden nächsten Platen *Two Faces* (1991) un *In a Different Light* (1993) publizeert worrn.

1994 is de Slagtüüch-Speler Tim Lorenz as drütt Liddmaat dorto kamen. 1996 keem dat nächste Album *Making Memory* rut, dat Johr dorop dat Album *Forever*. As opstunns letzte Plaat keem 1999 dat Live-Album *3000.live* rut.

Franck harr al 1997 ehr Spoken-Word-Album *Hunger* publizeert un bröch 2002 de CD *Zeitlupenkino* rut. Ok Haage hett 2004 en Solo-Album rutbröcht. Lorenz bedrifft in Berlin en Toonstudio.

## Diskografie
### Singles
* 1987 – *Blueprint*
* 1988 – *Boy on the Beach*
* 1989 – *Sea of Time*
* 1989 – *Not Exactly*
* 1989 – *Love Is a Better Word (White City of Light)*
* 1991 – *Two Faces*
* 1993 – *Devils Dance*
* 1993 – *Jamais Jamais*
* 1995 – *Blueprint* (New Mix)
* 1996 – *Absolutely Free*
* 1996 – *Give Me a Kiss*
* 1997 – *Don’t Cry a River for Me (Be Cool)*
* 1997 – *Shoot from the Hip*

### Alben
* 1987 – *Rainbirds*
* 1989 – *Call Me Easy, Say I’m Strong, Love Me My Way, It Ain’t Wrong*
* 1991 – *Two Faces*
* 1993 – *In a Different Light*
* 1995 – *The Mercury Years*
* 1996 – *Making Memory*
* 1997 – *Forever*
* 1999 – *rainbirds3000.live*

## Weblenken
* Offizielle Websteed
Max van Heeswijk

**Max Lambert Peter van Heeswijk** (* 2. März 1973 in Hoensbroek) is en ehmalger nedderlannsch Radrennfohrer.  

Van Heeswijk fung sien Profikarriere 1995 bi dat Motorola-Team an. He gellt as Spezialist för Sprintankünfte. 

2000 und 2004 hett van Heeswijk an de Olympisch Spelen deelnommen.

In de Saison 2004 kunn van Heeswijk de belgisch Eendagsrennen Nokere Koerse un Nationale Sluitingsprijs winnen. Bi de Vuelta a España 2004 övernehm he dank en Tietgootschrift in de tweet Deelstreck dat Goldentrikot vun den Gesamtführenden, muss dat aber nah de darte Deelstreck an sien Teamkollegen Benoît Joachim afgeven. 2005 kunn he twee Deelstrecken bi de nee Eneco Tour un een bi de Vuelta a España winnen. 2007 is he to dat nedderlannsch Rabobank-Team wesselt un een Johr later to Willems Veranda. Siet 2008 sünd aber kien Rennergebnisse mehr vun hüm to finnen. 2011 wurr seggt, dat he sien Loopbahn afslooten harr. Ok het hett nahderhen togeven, dat he in sien Karriere mit EPO dopt hett.

## Mannschapen
* 1995–1996: Motorola
* 1997–1998: Rabobank
* 1999–2000: Mapei
* 2000–2002: Domo – Farm Frites
* 2002–2004: US Postal – Berry Floor
* 2005–2006: Discovery Channel Pro Cycling Team
* 2007: Rabobank
* ab 2008: Willems Veranda

## Weblenken
* Offiziell Websteed (nedderlannsch)
* Max van Heeswijk in de Datenbank vun Radsportseiten.net
Louis Duerloo

**Louis Duerloo** (* 7. Juli 1910 in Essen; † 30. September 1977 in Mijas) weer en belgisch Radrennfohrer.

Louis Duerloo weer Profi-Rennfohrer van 1932 bit 1938. As he 1933 mit 23 Johren Belgisch Meester in’t Straatenrennen vör Jozef Vanderhaeghen un Constant Huys wurr, gull dat as „Generatschonenwessel“ aber tonächst ok as överraschend Tofallssieg. Aber he kunn wiederhenn Rennen winnen, sünner de Sieg bi de Flannern-Rundfohrt 1935 (vör Eloi Meulenberg un Corneille Lemans) hett sien Qualität aber nahwiest. 

En langwierig Kneeverletzen un de fröh Dood vun sien Frau hebbt aber dorto führt, dat he sien Karriere all mit 28 Johr upgeven hett. 

Ansluutend an sien aktiv Tiet wurr he Förster in Kalmthout. 1977 is he bi en Urlaub in Süüdspanien in de Middellannsche See to Dood kommen. 

## Literatur
* Herman Laitem, Jozef Hamels: *De Tricolore Trui. 1882–2007. 125 Jaar Belgische Kampioenschappen.* Pinguin Productions u. a., Balegem u. a. 2008, ISBN 978-90-73322-21-9, S. 84f.

## Weblenken
* Duerloo in de Datenbank vun Radsportseiten.net
Rolf Gehring

**Rolf Gehring** (* 25. November 1955 in Düsseldörp) is en ehmalger düütsch Tennisspeler. 

Gehring hörr' Enn' vun de 1970er un Anfang vu de 1980er Johren to de starkst düütsch Spelers. To de Tiet hörrn düütsch Spelers aber nich to de Weltspitze. Sien eenzigen ATP-Turniersieg kunn he 1980 in München fiern. Sien hööchste Weltranglistenpositschoon weer Platz 37 an' 9. Februar 1981.

Gehring weer ok mehrfak för Düütschland in' Davis Cup aktiv.

## Weblenken
* ATP-Profil (engelsch)
* ITF-Profil (engelsch)
* Davis-Cup-Statistik vun Rolf Gehring (engelsch)
Betsy Nagelsen

**Betsy Nagelsen McCormack** (* 23. Oktober 1956 in Saint Petersburg, Florida) is en ehmalge US-amerikaansch Tennisspelerin. 

## Karriere
De 1,75 m groot Nagelsen wunn 1978 un 1980 de Konkurrenz in dat Daamdüppel vun de Australian Open. Den eersten Sieg fier se mit Renáta Tomanová gegen Naoko Sato un Pam Whytcross, den tweeten mit Martina Navrátilová gegen Ann Kiyomura un Candy Reynolds. 1978 reck se todem dat Finale in Melbourne, verlor dor aber gegen Chris O'Neil in twee Satzen. In hör 21 Johr düern Karriere up de WTA-Tour wunn Nagelsen dree Einzel- un 24 Düppeltitel. Nah hör Afscheed vun de Profitour 1996 hett se as Kommentatorin för de Feernsehsenner ABC un ESPN in den USA un för Nine Network in Australien arbeit. 

Betsy Nagelsen hett den Sportmanager Mark McCormack, Grünner vun de International Management Group (IMG) un Liddmaat vun de International Tennis Hall of Fame heiraadt. Dör Spennen vun dat Poor wurr dat *McCormack–Nagelsen Tennis Center* an dat College of William & Mary erricht.

## Weblenken
* WTA-Profil (engelsch)
* ITF-Profil (engelsch)
Gates McFadden

**Cheryl Gates McFadden** (* 2. März 1949 in Akron, Ohio) is en US-amerikaansche Schauspelersche. 

## Leven un Wark
McFadden hett eerst Theaterwetenschop an de Brandeis University studeert un ok en Afsluss maakt. Se güng dorna na Paris, woneem se bi Jacques Lecoq Schauspeelünnerricht nahmen hett.

As Schauspelersche is se vör allen dör ehr Rull as *Dr. Beverly Crusher* in de Science-Fiction-Reeg *Star Trek: The Next Generation* bekannt worrn. Vunwegen dat se en annere Meinung harr as enige Produzenten vun de Feernsehreeg, ist se na de eersten Staffel utscheedt. De ne’e Dokter in de Reeg keem bi de Tokiekers aver nich goot an, so dat McFadden op persönliche Anfraag hen in de drüdden Staffel wedder torüchkamen is. Op de FedCon 2006 hett se över ehr Rull seggt, dat se sik ehr mit ’n beten mehr Humor vörstellt harr.

Blangen ehr Star-Trek-Rull weer se in enige Filmen un Feernsehpridukschonen in Nevenrullen to sehn. Butendem hett se ok as Choreograafsche arbeit, as to’n Bispeel in den Fantasy-Film *[[Labyrinth (Film)|Labyrinth]]*, för den se de Szenen op’n Dansball un bi de Slacht in de Koboldstadt utklamüstert hett. Bi Star Trek weer se ok mol bi en Episood Speelbaas’sche.

McFadden hett en Söhn, de in’t Johr 1991 boren is.

## Filmografie (Utwahl)

## Weblenken

*